“Le Lule le Lebetse” (Matheu 25)
MATLOTLO A TSOANG BIBELENG | MATHEU 25
“Le Lule le Lebetse”
Le hoja papiso ea Jesu e buang ka baroetsana ba leshome e ne e lebisitsoe ho batlotsuoa, molaetsa oa eona ke oa bohlokoa ho Bakreste bohle. (w15 3/15 12-16) “Ka hona, le lule le lebetse, hobane ha le tsebe letsatsi kapa eona hora.” (Mat. 25:13) Na u ka hlalosa papiso ea Jesu?
Monyali (Temana ea 1)—Jesu
Baroetsana ba masene ba ne ba itokisitse ((Temana ea 2)—Bakreste ba tlotsitsoeng ba ikemiselitseng ho phetha mosebetsi oa bona ka botšepehi ho fihlela qetellong, ba khanya joaloka maseli (Fil 2:15)
Ha tsoha mohoo: “Monyali ke enoa!” (Temana ea 6)—Bopaki ba ho ba teng ha Jesu
Baroetsana ba maoatla (Temana ea 8)—Bakreste ba tlotsitsoeng ba sa kang ba tšepahala le ho lula ba lebetse, ba tsoa ho ea kopana le Monyali
Baroetsana ba masene ba hana ho arolela ba bang oli (Temana ea 9)—Ka mor’a tiiso ea ho qetela, ho ke ke ha khoneha hore batlotsuoa ba tšepahalang ba thuse ba sa kang ba tšepahala
“Monyali a fihla” (Temana ea 10)—Jesu o tla ho tla ahlola ho elella qetellong ea matšoenyeho a maholo
Baroetsana ba masene ba kena moketeng oa lenyalo le monyali ’me ho koaloa monyako (Temana ea 10)—Jesu o bokella batlotsuoa ba tšepahalang ho ea leholimong ’me ba sa kang ba tšepahala ba lahleheloa ke moputso oa ho ea leholimong
Papiso ena ha e bolele hore batlotsuoa ba bangata ha ba na ho tšepahala, e be ba nkeloa sebaka ke ba bang. Ho fapana le hoo, ke temoso ea hore Mokreste ka mong ea tlotsitsoeng o lokela ho lebela, ho seng joalo, o tla be a le booatla ’me a sa tšepahale. Jesu o ile a re: “Le lōna le itokise.” (Mat 24:44) Seo Jesu a se lebeletseng ho rona kaofela ke hore ebang re na le tšepo ea ho phela ka ho sa feleng lefatšeng kapa leholimong, re ikemisetse ho lula re lebetse.
Ke bontša joang hore ke lutse ke lebetse?